|  |  |  |  |
| --- | --- | --- | --- |
| **Tárgy:** | **Fenntarthatósági és Klímastratégiai Szakmai Bizottság** | | |
| **Helyszín:** | **Polgármesteri Hivatal I. emeleti Nagyterem** | | |
| **Időpont:** | **2024. december 18-án 09:00 órakor** | | |
| **Jegyzőkönyv-**  **vezető:** | **Kissné Molnár Erika** | | |
| **Jelenléti ív** | **Név** | **Aláírás** | **Megjegyzés** |
|  | **Németh ákos** |  | képviselő, a **bizottság elnöke** |
|  | **Dr. Károssy Csaba** |  | , a bizottság tagja |
|  | **Fera Gábor** |  | , a bizottság tagja |
|  | **Gayer Ervin** |  | , a bizottság tagja |
|  | **Illés-Soós Laura** |  | , a bizottság tagja |
|  | **Lenkai Nóra** |  | , a bizottság tagja |
|  | **Pfliegler Ármin** |  | , a bizottság tagja |
|  | **Putz Gergő** |  | a bizottság tagja |
|  | **Székely Klára** |  | a bizottság tagja |
|  |  |  |  |
|  |  |  |  |
|  |  |  |  |
|  |  |  |  |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője |
|  | KALMÁR ERVIN |  | Városüzemeltetési és Városfejlesztési Osztály Környezetvédelmi Iroda vezetője |
|  | Kissné Bodorkós Mónika |  | Városüzemeltetési és Városfejlesztési Osztály Környezetvédelmi Iroda környezetvédelmi ügyintéző |
|  | Dr. Baranyai Olga |  | Nyugat-dunántúli Vízügyi Igazgatóság |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Bonti Tamás |  | Városüzemeltetési és Városfejlesztési Osztály Kommunális Iroda vezetője |
| Gálffy Áron |  | 12. sz. választókerület képviselője |
| Demes Edit |  | Városüzemeltetési és Városfejlesztési Osztály Beruházási Iroda vezetője |
| Stéger Gábor |  | Közgazdasági és Adó Osztály vezetője |
| Szlávik Gábor |  | Blaguss Agora Hungary Kft. ügyvezető igazgatója |
| Tóth Gergely |  | Blaguss Agora Hungary Kft. Szombathelyi Kirendeltség vezetője |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Németh Ákos, a bizottság elnöke:**

Köszöntöm a jelenlévőket és megállapítom a határozatképességet a 7 jelenlévő bizottsági tag részvételével. A bizottságról készült jegyzőkönyv hitelesítésére felkérem Putz Gergő, bizottsági tagot. Kérem szavazzunk a napirendi javaslatról.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a napirendet elfogadta, és az alábbi határozatot hozta:*

**13/2024. (XII.18.) FKSZB számú határozat**

A Fenntarthatósági és Klímastratégiai Szakmai Bizottság napirendjét az alábbiak szerint fogadta el:

**NAPIRENDI JAVASLAT**

**1./ Javaslat Szombathely Megyei Jogú Város Önkormányzata 2025. évi átmeneti gazdálkodásáról szóló rendeletének megalkotására** */Közgyűlés 7. napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**2./ Javaslat Szombathely Megyei Jogú Város VIVA Savaria! Egészségfejlesztési Stratégiája elfogadása** /*Közgyűlés 6. napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**3./ Javaslat önkormányzati intézményrendszerbe tartozó épületek energiahatékony működtetésének monitorozására vonatkozó módszertan és ösztönzőrendszer kidolgozására**

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Demes Edit, a Városüzemeltetési és Városfejlesztési Osztály Beruházási Iroda vezetője

**4./ Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára**

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Bonti Tamás, a Városüzemeltetési és Városfejlesztési Osztály Kommunális Iroda vezetője

**Meghívott:** Gálffy Áron, önkormányzati képviselő

**5./ Javaslat a helyi közösségi közlekedéssel összefüggő döntések meghozatalára** */Közgyűlés 2. napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Kalmár Ervin, a Környezetvédelmi Iroda vezetője

**Meghívott:** Szlávik Gábor, a Blaguss Agora Hungary Kft. ügyvezető igazgatója

Tóth Gergely, a Blaguss Agora Hungary Kft. Szombathelyi Kirendeltség vezetője

**I.**

**NYILVÁNOS ÜLÉS**

**1./ Javaslat Szombathely Megyei Jogú Város Önkormányzata 2025. évi átmeneti gazdálkodásáról szóló rendeletének megalkotására** */Közgyűlés 7. napirend/*

**Németh Ákos, a bizottság elnöke:**

Feltenném mindhárom határozati javaslatot szavazásra.

*A Bizottság egyhangú 7 igen szavazattal mindhárom határozati javaslatot elfogadta, és az alábbi határozatotokat hozta:*

**14/2024. (XII.18.) FKSZB számú határozat**

Szombathely Megyei Jogú Város Fenntarthatósági és Klímastratégiai Szakmai Bizottsága „Javaslat Szombathely Megyei Jogú Város Önkormányzata 2025. évi átmeneti gazdálkodásáról szóló rendeletének megalkotására” című előterjesztést megtárgyalta és a rendelet tervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(A végrehajtás előkészítéséért:

             Stéger Gábor, a Közgazdasági és Adó Osztály vezetője)

**Határidő:** 2024. december 19.

**15/2024. (XII.18.) FKSZB számú határozat**

Szombathely Megyei Jogú Város Fenntarthatósági és Klímastratégiai Szakmai Bizottsága „Javaslat Szombathely Megyei Jogú Város Önkormányzata 2025. évi átmeneti gazdálkodásáról szóló rendeletének megalkotására” című előterjesztést megtárgyalta és az Interreg Central Europe CLHUBS elnevezésűpályázattal kapcsolatos döntés meghozataláról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője, Stéger Gábor, a Közgazdasági és Adó Osztály vezetője)

**Határidő:** 2024. december 19.

**16/2024. (XII.18.) FKSZB számú határozat**

Szombathely Megyei Jogú Város Fenntarthatósági és Klímastratégiai Szakmai Bizottsága „Javaslat Szombathely Megyei Jogú Város Önkormányzata 2025. évi átmeneti gazdálkodásáról szóló rendeletének megalkotására” című előterjesztést megtárgyalta és az Interreg Central Europe TWINTERACTelnevezésűpályázattal kapcsolatos döntés meghozataláról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője, Stéger Gábor, a Közgazdasági és Adó Osztály vezetője)

**Határidő:** 2024. december 19.

**2./ Javaslat Szombathely Megyei Jogú Város VIVA Savaria! Egészségfejlesztési Stratégiája elfogadása** /*Közgyűlés 6. napirend/*

**Koczka Tibor:**

Talán sokan hallottak már az úgynevezett kék zónákról, melyeket a Földnek több pontján tudósok azonosítottak, ahol a szokásosnál egészségesebben és hosszabban élnek az emberek. Abban közösek ezek a területek, hogy egészségesebben táplálkoznak és rengeteget mozognak az emberek. Nem feltétlenül sportra kell gondolni. Az emberek stresszmentesen élnek és nagy, összetartó családokban (pl.: Olaszország). Arra gondoltunk, miként lehetne Szombathelyből is ilyen kék zónát kialakítani. Ami a Bizottság előtt van, abban egy egészségfejlesztési stratégia szerepel. Ha a közgyűlés elfogadja a javaslatot, akkor már 2024. december 20-án megkezdődik a nagyjából 2 hónapos társadalmasítása ennek a történetnek. Szeretnénk, ha minél többen elmondanák véleményüket, javaslataikat a stratégiával kapcsolatban. A beérkezett vélemények alapján a februári közgyűlésre összeállítanánk egy cselekvési tervet programokkal, amelyet aztán márciusban tudnánk elindítani. Ebben az egészségfejlesztési stratégiában a zöldkörnyezet kialakításának is jelentős szerepe kell, hogy legyen.

*Megérkezett Székely Klára bizottság tag, így a bizottság létszáma 8 főre emelkedett.*

**Németh Ákos, a bizottság elnöke:**

Régóta kutatják már a tudósok, hogy ezekben a kék zónákban mitől élnek olyan sokáig az emberek, hiszen teljesen különböző területekről van szó és mindent nem lehet az étkezési szokásokkal magyarázni. Reméljük, ha egyszer Szombathelyen is vizsgálni fogják, mitől élnek itt az emberek sokáig, hamar eljutnak ehhez a stratégiához. Szeretném megköszönni Koczka Tibor munkáját.

**Lenkai Nóra:**

Szeretném megkérdezni, hogy készült-e átfogó felmérés Szombathely lakosságának jelenlegi egészségügyi állapotáról. Ez alapja-e a stratégiának?

**László Győző:**

Szeretném megköszönni ezt az alapos és intenzív munkát, melyet Koczka Tibor a stratégia elkészítésében kifejtett. Jelen tanulmányhoz felmérés nem született, viszont folyamatosan monitorozzuk az egészségügyi helyzetet. Hogy mi a kiinduló állapot, természetesen fontos tudni, de van bőven dolog ezen a területen. Nincs elég jó állapot, azt gondolom, és azok a megfogalmazott célok, amik ebben az anyagban szerepelnek, azokat folyamatosan követnünk kell. Örülök neki, hogy születik egy olyan statisztika, amely a már egyéb területeken is jelenlévő törekvéseinket összefogja, formába önti, így hatékonyabban és célzottabban tudjuk ezeket a kívánt hatásokat elérni. Szeretnék köszönetet mondani nemcsak Koczka Tibornak, hanem azoknak is, akik ennek előkészítésében bármilyen módon részt vettek. Kérem a Bizottságot, hogy támogassa az előterjesztést.

**Németh Ákos, a bizottság elnöke:**

Ha elfogadjuk ezt a stratégiát, akkor két hónap múlva visszajön egy akcióterv, amelyben már sokkal több számot fogunk látni.

**Koczka Tibor:**

Hét évvel ezelőtt egy részletes felmérés készült és rengeteg adatunk volt az akkori előterjesztéshez. Most abban a szerencsétlen helyzetben vagyunk, hogy a KSH csak a covid előtti adatokkal rendelkezik, a rendelkezésünkre álló legfrissebb adatokat használtuk, természetesen országos mérésekről, adatokról van szó. Sokat várok a társadalmasítástól.

*A Bizottság egyhangú 8 igen szavazattal a javaslatot elfogadta, és az alábbi határozatot hozta:*

**17/2024. (XII.18.) FKSZB számú határozat**

Szombathely Megyei Jogú Város Fenntarthatósági és Klímastratégiai Szakmai Bizottsága Szombathely Megyei Jogú Város „VIVA Savaria! – Élj egészségesen, élj tovább!” Egészségfejlesztési Stratégia elfogadására” című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

Dr. Füzi Judit a Polgármesteri Kabinet osztályvezetője)

**Határidő:** 2024. december 19.

**3./ Javaslat önkormányzati intézményrendszerbe tartozó épületek energiahatékony működtetésének monitorozására vonatkozó módszertan és ösztönzőrendszer kidolgozására**

**Németh Ákos, a bizottság elnöke:**

Az energiaválság ideje alatt egy nagyon komoly energia-megtakarítási csomagot készített Szombathely, külön köszönet ezért, Jegyző Úrnak. Ezzel hatalmas energia-megtakarítást sikerült elérni. Miután megszűnt ez a különleges helyzet, azt láttuk, hogy történt egyfajta visszarendeződés, de azt látjuk, lehetne még takarékoskodni az energiával a működtetésben. Nagyon nehéz meghatározni, ki, hogyan, mennyire tudja energiahatékonyan működtetni az épületét, de szeretnénk erre egy kísérletet tenni. Megpróbálunk egy olyan keretrendszert létrehozni, aminek segítségével sokkal objektívebben látjuk ezeket a számokat. Kell egy motivációs rendszert is mellé tenni, hogy akik üzemeltetik ezeket az épületeket, azok motiváltak legyenek abban, hogy minél energiahatékonyabb működtetést érjenek el.

*A Bizottság egyhangú 8 igen szavazattal a javaslatot elfogadta, és az alábbi határozatot hozta:*

**18/2024. (XII.18.) FKSZB számú határozat**

1. A Szombathely Megyei Jogú Város Fenntarthatósági és Klímastratégiai Szakmai Bizottság a „Javaslat önkormányzati intézményrendszerbe tartozó épületek energia hatékony működtetésének monitorozására vonatkozó módszertan és ösztönző rendszer kidolgozására” című előterjesztést megtárgyalta és az abban foglaltakat tudomásul veszi.
2. A Szombathely Megyei Jogú Város Fenntarthatósági és Klímastratégiai Szakmai Bizottság az SZMSZ 69. § 5. pontja alapján javasolja a Polgármesternek, hogy az önkormányzati intézményrendszerbe tartozó épületek energiahatékony működtetésének monitorozására vonatkozó módszertan és ösztönző rendszer kidolgozásáról gondoskodjon az előterjesztésben foglaltaknak megfelelően. Ennek eredményét terjessze a Szombathely Megyei Jogú Város Fenntarthatósági és Klímastratégiai Szakmai Bizottság 2025 márciusi ülésére.

**Felelős**: Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője, Demes Edit a Városüzemeltetési és Városfejlesztési Osztály Beruházási Iroda vezetője)

**Határidő:** azonnal, a vizsgálati eredmények tárgyalására a Szombathely Megyei Jogú Város Fenntarthatósági és Klímastratégiai Szakmai Bizottság 2025. márciusi ülése.

**4./ Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára**

*A Bizottság egyhangú 8 igen szavazattal a javaslatot elfogadta, és az alábbi határozatot hozta:*

**19/2024. (XII.18.) FKSZB számú határozat**

Szombathely Megyei Jogú Város Fenntarthatósági és Klímastratégiai Szakmai Bizottság a „Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 69. § 5. pontja alapján:

1. A Bizottság egyetért azzal, hogy a Váci I.-Szennyvízátemelő TR. 10kV-os kábelcserét, rekonstrukciót biztosító földkábel kiépítésre kerüljön az 1. számú melléklet szerint.
2. A Bizottság egyetért azzal, hogy a VILLKÁSZ Kft. beruházásában tervezett „Szombathely, Körmendi út 98. villamos energia ellátása” tárgyú munka keretében a villamosenergia ellátást biztosító földkábel kiépítésre kerüljön a 2. számú melléklet szerint.
3. A Bizottság egyetért azzal, hogy a Szombathely-Perenye új ivóvíz távvezeték kivitelezési munkái az előterjesztés mellékletét képző tervdokumentáció szerint megvalósuljanak a 3. számú melléklet szerint.
4. A Bizottság egyetért azzal, hogy a VILLKÁSZ Kft. beruházásában tervezett „Szombathely, Kassák Lajos út 98. villamos energia ellátása” tárgyú munka keretében a villamosenergia ellátást biztosító földkábel kiépítésre kerüljön a 4. számú melléklet szerint.
5. A Bizottság egyetért azzal, hogy a VILLKÁSZ Kft. beruházásában a Minerva városrészen tervezett 20 kV-os kábelcsere megvalósuljon az 5. számú melléklet szerint azzal, hogy a Stromfeld Aurél utca és a Repülők útja között létesített kerékpárútnál, valamint a 44-es számú oszlop környezetében a véderdő területén lévő fák 2 méteres környezetében a villamos földkábel fektetése kizárólag árokásás nélküli, gyökérsérülést nem okozó technológiával végezhető.

**Felelős**: Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője, Bonti Tamás a Városüzemeltetési és Városfejlesztési Osztály Kommunális Iroda vezetője)

**Határidő:** azonnal

**5./ Javaslat a helyi közösségi közlekedéssel összefüggő döntések meghozatalára** */Közgyűlés 2. napirend/*

**Németh Ákos, a bizottság elnöke:**

A menetrend módosítás egyik célja, hogy az eddig be nem kapcsolt területek is kapcsolódjanak a közösségi közlekedéshez. A másik célja, hogy próbáljuk meg a ki nem használt, vagy nem hatékonyan kihasznált eddigi járatokat úgy jobban felhasználni, hogy ezeket a területeket lássák el.

A díjemelésekkel kapcsolatban a költségeket ki kell fizetni, az üzemanyag árak pedig drasztikusan emelkednek, valamint amióta a Blaguss Agora Hungary Kft. látja el helyi közösségi közlekedést, nem történt áremelés.

**Lenkai Nóra:**

Én a tanuló, illetve a nyugdíjas bérletek emelkedésével kapcsolatban szeretném megjegyezni, hogy nagyon magasnak tartom a közel 50 %-os emelést. Kedvezményes jegyvásárlásnál azok részesülnek kedvezményben, aki rendelkeznek bankszámlával. Nem minden tanulónak van, ezért ezt a kedvezményt nem tudja mindenki igénybe venni. Megfontolásra javaslom a tanuló, illetve a nyugdíjas bérletek árainak emelését.

**Németh Ákos, a bizottság elnöke:**

A 65 év feletti nyugdíjasok ingyen használják a közösségi közlekedést, a tanulóknak pedig Szombathelyen 16 év alatt ingyenes a tanulói bérlet. Ezeket a díjakat jellemzően ritkán emeljük. Szeretném a Bizottságnak javasolni, hogy fogadja el a határozati javaslatokat.

*A Bizottság egyhangú 8 igen szavazattal a javaslatot elfogadta, és az alábbi határozatot hozta:*

**20/2024. (XII.18.) FKSZB számú határozat**

Szombathely Megyei Jogú Város Fenntarthatósági és Klímastratégiai Szakmai Bizottsága a „Javaslat a helyi közösségi közlekedéssel összefüggő döntések meghozatalára” című előterjesztés megtárgyalásakor úgy határoz, hogy az I. határozati javaslat esetében a menetrend módosítása és a közszolgáltatás díjai tekintetében külön szavazást tart.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője, Kalmár Ervin, a Városüzemeltetési és Városfejlesztési Osztály Környezetvédelmi Iroda vezetője )

**Határidő:** 2024. december 19.

*A Bizottság egyhangú 8 igen szavazattal a javaslatot elfogadta, és az alábbi határozatot hozta:*

**21/2024. (XII.18.) FKSZB számú határozat**

Szombathely Megyei Jogú Város Fenntarthatósági és Klímastratégiai Szakmai Bizottsága a „Javaslat a helyi közösségi közlekedéssel összefüggő döntések meghozatalára” című előterjesztést megtárgyalta, és az I. határozati javaslatnak a BLAGUSS Agora Hungary Kft. által javasolt menetrend módosításra vonatkozó részét a Közgyűlésnek elfogadásra javasolja.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** 2024. december 19.

*A Bizottság egyhangú 6 igen szavazattal, 2 tartózkodással a javaslatot elfogadta, és az alábbi határozatot hozta:*

**22/2024. (XII.18.) FKSZB számú határozat**

Szombathely Megyei Jogú Város Fenntarthatósági és Klímastratégiai Szakmai Bizottsága a „Javaslat a helyi közösségi közlekedéssel összefüggő döntések meghozatalára” című előterjesztést megtárgyalta, és az I. határozati javaslatnak az autóbuszos személyszállítási közszolgáltatások 2025. február 1-jétől hatályos díjainak meghatározására vonatkozó részét a Közgyűlésnek elfogadásra javasolja.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** 2024. december 19.

*A Bizottság egyhangú 8 igen szavazattal a javaslatot elfogadta, és az alábbi határozatot hozta:*

**23/2024. (XII.18.) FKSZB számú határozat**

Szombathely Megyei Jogú Város Fenntarthatósági és Klímastratégiai Szakmai Bizottsága a „Javaslat a helyi közösségi közlekedéssel összefüggő döntések meghozatalára” című előterjesztést megtárgyalta, és a 184/2024. (IX.26.) Kgy. számú határozat módosításáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** 2024. december 19.

**Németh Ákos, a bizottság elnöke:**

09,30 perckoranyílt ülést berekesztem, mindenkinek köszönöm a munkáját.

Szombathely, 2024. december 18.

**(: :) (: Németh Ákos :)**

a bizottság tagja a bizottság elnöke

(Aláírva: ) (Aláírva: )